Her beuzas hep tamm droug ebed.  Gand pobl ha noblañs dibabet,  Sant Pol a oe eskob sakret ;  Aliez wele e zeñved,  Siwaz ! oll neuze paianed !  Erfin dinerzet, ha koz braz,  Sant Pol e garg a zilezas,  Da hedal e peoh ar maro,  E goudor eur gouent distro.  ***  IV  SANT PATERN  Kenta eskob Gwened.  Ar  zant-mañ hanas ivez en or bro Breiz-lzel,  A noblañsou pinvidig, euz a lignez uhel.  Abredig e tisprizas madou ha gloar ar bed,  Evid beza da Zoue korv, ene ha spered.  En eun ermitaj kuzet tremene an amzer,  O pedi, o kastiza eur horv choaz gwall dener.  E vertuziou dreist-vuzul a zachas diskibien  A hoantae eveltañ beva er binijenn.  E-touez ar re-mañ kavom an abostol Patris,  Abostol braz Iwerzon, den santel leun a feiz.  Patern oe gand Meriadeg da eskob  dibabet  Pa oe greet eun eskopti er gêr goz a Wened.  Goude ma oe greet eskob e labouras bepred  Da hounid oll da Zoue deñvedigou Gwened ;  Er gwel a ze nespernas netra na noz, na deiz,  Evid lakaad da bara sklêrijenn splann ar feiz.  Hini bremañ na houfe lared gand gwirionez  An oll vad greet er vro-ze dre skweriou e vuhez,  Ar vuhez-se ken kaled, ken leun a vurzudou,  Euz e zaouarn e koueze beb seurt madoberou.